open-index/open-wikipedia-markdown huggingface dataset:
Chesterfield

**Chesterfield** er en markedsby og et administrativt distrikt i Derbyshire i England. Den ligger ved stedet hvor elvene Rother og Hipper møtes, og 39&nbsp;km nord for Derby. Den har en befolkning på 103 800 innbyggere i henhold til folketellingen av 2011, noe som gjør den til den største byen innenfor de administrative grensene av Derbyshire, og den nest største bosetningen av grevskapet etter den enhetlig myndigheten av byen Derby.

Arkeologi i byen har sporet dens begynnelse til 100-tallet og byggingen av en romersk festning, som siden ble overflødig og forlatt straks fred ble oppnådd. Senere vokste det opp en angelsaksisk landsby på stedet; dets navn *Chesterfield* stammer fra de angelsaksiske ordene *caester* («romersk festning», latin *castrum*, «befestet sted») og *feld*, «mark, beiteområde, åpent land».

## Historie
Chesterfield mottok kongelig charter for å være markedsby i 1204 og har siden hatt et marked av moderat størrelse tre dager i uken. Byen sitter på et større kullfelt som dannet en betydelig del av områdets økonomi fram til 1980-tallet. Det er få levninger av kullindustrien i dag.

Den vokste sakte, men sikkert fram til 1800-tallet, da den fikk velstandstider på grunn av jernbanen. Chesterfieldlinjen, som var en del av North Midland-linjen mellom Derby og Leeds, ble påbegynt av George Stephenson i 1837. Under konstruksjonen oppdaget man en stor kullåre. Stephenson startet opp et gruveselskap, som tok ut både kull og jernmalm i området. Stephenson bodde i Tapton House i Chesterfield resten av livet, og er gravlagt i Trinity Church.

Byens mest kjente landemerke er kirken St Mary and All Saints, populært kjent som «kirken med det krokete spiret». Det lener seg når 3 meter til siden i forhold til tårnets midtpunkt. Dette skyldes antagelig bruk av vått tømmer eller for få støttestag. En mer fargerik forklaring er at spiret var så sjokkert over å høre at en jomfru giftet seg i kirken, at det bøyde seg for å se nærmere på det.  Fargerik er også fortellingen om at en smed i Bolsover skodde Djevelen feil, og Djevelen hoppet så i store smerter over tårnet og slo det ut av stilling. Kirken ble opprinnelig bygd på 1300-tallet.

Boremaskinene som ble brukt under konstruksjonen av Kanaltunnelen ble laget i Chesterfield av Markham & Co., som nå ikke lenger har noen lokaler der.

## Referanser


## Eksterne lenker
* 

* Chesterfield Borough Council
*
Chesterfield (andre betydninger)

**Chesterfield** kan vise til:

*Chesterfield – en by i Derbyshire, England
*Chesterfield FC – byens fotballklubb

*En rekke steder i USA som er oppkalt etter den engelske byen:
**Chesterfield (Idaho)
**Chesterfield (Massachusetts)
**Chesterfield (Michigan)
**Chesterfield (Missouri)
**Chesterfield (New Hampshire) 
**Chesterfield Township (New Jersey)
**Chesterfield (New York) 
**Chesterfield (Sør-Carolina)
**Chesterfield County (Virginia)
**Chesterfield County (Sør-Carolina)

*Chesterfield – en type sofa
*Chesterfield (sigaretter) – et amerikansk sigarettmerke
Bolsover (distrikt)

**Bolsover** er et administrativt distrikt i Derbyshire, England. Det har navn etter administrasjonssenteret, byen Bolsover. Distriktet ble opprettet 1. april 1974, da Bolsover bydistrikt ble slått sammen med landdistriktene Balckwell og Clowne. Distriktet har et areal på 160,33 km² og hadde 75&nbsp;866 innbyggere i 2011.

## Steder i distriktet

*Barlborough, Bolsover
*Clowne, Cresswell
*Elmton
*Glapwell
*Langwith
*Newton
*Palterton, Pinxton, Pleasley
*Scarcliffe, Shirebrook, South Normanton
*Tibshelf
*Whitwell

## Referanser


## Eksterne lenker
*
Bolsover

**Bolsover** er en liten engelsk by i nærheten av Chesterfield Derbyshire. Den er lokalisert 233&nbsp;km fra London, 29&nbsp;km fra Sheffield, 42&nbsp;km fra Nottingham, og 87&nbsp;km fra Manchester. Den er administrasjonsby for distriktet Bolsover, og størsteparten av distriktets innbyggere bor i byen.

Det verdslige sognet for byen er kalt for **Old Bolsover**. Den omfatter byen og landsbyen som kalles «New Bolsover model village», sammen med Carr Vale, Shuttlewood, Stanfree, Oxcroft and Whaley. I henhold til folketellingen av 2011 var 11 673 innbyggere i byen og sognet. Bolsover, sammen med flere landsbyer i nærheten, er lokalisert i den nordøstlige delen av grevskapet Derbyshire.

## Historie
Opprinnelsen til stedsnavnet Bolsover er usikker. En forsøksvis forklaring er at det er avledet fra *Bula's Ofer* eller *Boll's Ofer*, henholdsvis angelsaksisk i den engelske betydningen *Bull's Ridge*, på norsk «Oksens fure» (som fra pløying, hvor man i England benyttet okser som trekkdyr, jf. landsbyen rett ved, Oxcroft). Eller *Boll's Ridge*, og hvor Boll ikke er et trekkdyr, men et personnavn. Det er kjent at på 1650-tallet ble det skrevet som *Bolsouer*.

Bolsover er omtalt i *[[Domesday Book]]* (1086) som Belesovre og er beskrevet som eiendommen til William Peverel (eller Peveril). Beskrivelsen viser til husmann, ploger, 8 acre (32,000 m2) med eng og skogland.

Normanneren William Peverel var muligens en sønn utenfor ekteskap av Vilhelm Erobreren. Bolsover ble setet Peverilslekten. På 1100-tallet ble borgtårn bygget, Bolsover Castle. Den nåværende festningen ble reist i 1613.

Kullgruvedrift var tidligere viktigste næringsvei, men som ellers i England har det gått nedover med denne industrien og Bolsover Colliery stengte i 1993.

## Referanser


## Eksterne lenker
*
DGPS

**Differensiell GPS** (**DGPS**) er en utvidelse av GPS-systemet. DGPS bruker et nett av landbaserte referansestasjoner til å kringkaste forskjellen mellom posisjonene angitt av satellittsystemet og den faktiske posisjonen til stasjonene. DGPS var spesielt nyttig da GPS systemet ble degradert ved *Selective Availability*, siden DGPS da kunne forbedre nøyaktigheten til rundt +/÷ 5&ndash;10 meter. DGPS-nettverket har stort sett blitt utviklet av finske og svenske maritime myndigheter for å forbedre navigasjonsnøyaktigheten i kystfarvann.

*Selective Availability* ble slått av i år 2000, og med det nye europeiske satellittnavigasjonssystemet Galileo som er forventet operativt i 2013 vil nytten av DGPS ytterligere reduseres.
Rådhuset i Trondheim

**Trondheim rådhus** (sørsamisk: *Tråanten raeriegåetie*) ligger i Munkegata 1 og er i dag møtelokale for bystyret, formannskapet og arbeidsplass for kommunens sentral&shy;administrasjon. Bygningen som ble tegnet av arkitektene Lars Solberg og Johan Christensen og er en stor treetasjers bygning i nyrenessansestil. Bygningen har to korte sidefløyer og en bred midtrisalitt. Rådhuset rommer også en stor del av Trondheim bys kunstsamlinger, blant annet ordførergalleriet. 

## Historie

Det nye rådhuset ble oppført i 1895–96 som tilholdssted for Trondhjems Tekniske Læreanstalt. Etter at den ble avviklet tok Trondhjems tekniske mellomskole over. Den hadde tilhold i bygningen frem til 1929, da den ble overtatt av kommunen. 

Etter en omfattende ombygging ved arkitekt Carl J. Moe flyttet byens administrasjon inn i 1930.



File:Trondheim City Hall Rådhuset (build 1895) Munkegata Munkegaten Trondheim Norway 2019-04-26 Parked cars Nidarosdomen 05818.jpg |Rådhuset med «trondhjemsrosen» i flagget øverst

File:Trondheim City Hall Rådhuset (build 1895) Munkegata Munkegaten Bispegata Trondheim Norway 2019-03-20 09467.jpg|

File:Trondheim City Hall Rådhuset (build 1895) Bispegata Trondheim Norway 2019-03-20 09705.jpg |



## Se også
* Rådhuset i Trondheim (gamle)
* Munkegata

## Eksterne lenker
* 
* Rådhuset i kommunens nettsider.
George Hincapie

**George Hincapié Garcés** (født 29. juni 1973 i Queens i New York) er en amerikansk tidligere profesjonell syklist. Han er kanskje mest kjent som hjelperytter for Lance Armstrong. Hincapie har imidlertid også flere seire selv, blant annet fra Gent-Wevelgem i 2001 og Kuurne-Brussel-Kuurne i 2005. Han vant også 15. etappe i Tour de France 2005. Han regnes alltid blant favorittene i klassikere som Paris–Roubaix og Flandern rundt.

Hincapie syklet for Motorola (1994–1996) og US Postal/Discovery Channel (1997–2007). I 2008 og 2009 syklet han for Team High Road/Team Columbia, før han gikk over til BMC Racing Team. 

I forbindelse med dopingavsløringene rundt Lance Armstrong ble han i 2012 utestengt i seks måneder (fra 1. september) og fratatt alle resultater fra 31. mai 2004 til 31. juli 2006.

## Meritter

;1988
: U-17 Nasjonal Mester Landevei
;1994
:Poengkonkurransen, Luxembourg rundt
::1. og 4. etappe
:3. etappe, West Virginia Classic
;1995
:Acht van Chaam
;1998
: Nasjonal Mester Landevei
:Sammenlagt, Killington Stage Race
;1999
:First Union Classic
:Poengkonkurransen, Luxembourg rundt
:6. etappe, PruTour
:4.-plass,  Paris–Roubaix
;2000
:6.-plass, Paris–Roubaix
;2001
:Gent–Wevelgem
:BMC San Francisco Grand Prix
:4.-plass, Paris–Roubaix
;2002
:1. etappe (TTT), Catalonia rundt
:6.-plass, Paris–Roubaix
:4.-plass, Flandern rundt
;2003
:4. etappe (TTT), Tour de France
:7.-plass sammenlagt, Belgia rundt
;2004
: Sammenlagt, Tredagers i De Panne
:4. etappe (TTT), Tour de France
;2005
:Kuurne–Brussel–Kuurne
:Prologen og 7. etappe, Critérium du Dauphiné
:GP Ouest-France
:2.-plass, Paris–Roubaix
:14.-plass sammenlagt, Tour de France
::4. (TTT) og 15. etappe
;2006
: Nasjonal Mester Landevei
:2.-plass sammenlagt, Eneco Tour
:Kjørte i Ledertrøyen fra 1. til 2. etappe, Tour de France
:3.-plass, Flandern rundt
;2007
: Sammenlagt, Tour of Missouri
::2. etappe
;2008
:7. etappe, Tour of California
:2. etappe, Critérium du Dauphiné Libéré
:5.-plass, Flandern rundt
;2009
: Nasjonal Mester Landevei
:19.-plass sammenlagt, Tour de France
;2010
:4.-plass, Gent–Wevelgem
:6.-plass, Flandern rundt
;2011
:2.-plass, Nasjonale mesterskap Landevei
:5.-plass sammenlagt, USA Pro Challenge
::2. etappe
:6.-plass, Flandern rundt

## Referanser


## Eksterne lenker
* 
*
Ernst I av Sachsen-Coburg-Gotha

**Ernst I** (født 2. januar 1784 i Coburg i Sachsen-Coburg-Saalfeld, død 29. januar 1844 i Gotha) var hertug av Sachsen-Coburg-Saalfeld og senere Sachsen-Coburg-Gotha. Han var sønn av hertug Franz Friedrich av Sachsen-Coburg-Saalfeld (1750–1806) og grevinne Augusta Reuss zu Ebersdorf und Lobenstein (1757–1831). 

Den 3. juli 1817 ble han gift med prinsesse Louise av Sachsen-Gotha-Altenburg. De fikk to barn: Hertug Ernst II av Sachsen-Coburg-Gotha og prins Albert av Sachsen-Coburg-Gotha, gift med dronning Victoria av Storbritannia.

Ernst ble skilt fra sin første kone i 1826. Han giftet seg på nytt med sin niese, hertuginne Marie av Württemberg (1799–1860) i Coburg.

## Referanser
Jan Ullrich

**Jan Ullrich** (født 1973) er en tysk tidligere landeveissyklist. I 1997 vant han som første tysker Tour de France. Fem ganger har han kommet på andreplass i Tour de France. Han vant Spania Rundt i 1999. I tillegg er han blitt individuell verdensmester i temporitt to ganger, og han vant landeveisrittet på sykkel under OL 2000 i Sydney.

## Lag
* 1995-2002: Team Telekom
* 2003 Team Coast
* 2003: Team Bianchi
* 2004-: T-Mobile

Etter at Ullrich forlot Telekom i 2002 gikk han til det nystiftede laget Team Coast. Dessverre hadde Coast problemer med finansieringen, og skiftet navn til Team Bianchi våren 2003. Etter at Team Bianchi ble lagt ned senere på året, forsonet han seg med Team Telekom-ledelsen og kom tilbake til sine gamle lagkamerater under det nye lagnavnet T-Mobile.

## Dopingskandalen

I juni 2006 ble det kjent at syklister som Ullrich, Ivan Basso, Joseba Beloki, Roberto Heras, Francisco Mancebo, Tyler Hamilton og Santiago Botero alle er nevnt i en dopingrapport fra spanske myndigheter.
30. juni 2006 ble det kjent at Ullrich og lagkamerat Oscar Sevilla, samt lagleder Rudy Pevenage, ble suspendert av sitt eget lag T-Mobile Team. Laget skal ha fått beskjed fra Tour-arrangørene om at alle er involvert i dopingetterforskningen som har foregått i Spania. Storfavoritten i det årets Tour de France Ivan Basso, var også involvert i dette. Basso ble også suspendert fra sitt lag Team CSC. Jan Ullrich sa i 2007 at han legger opp.

Ullrich hadde vært involvert i dopingbruk før også. I 2002 ble han utestengt i seks måneder etter å ha blitt tatt for bruk av amfetamin. Ullrich hevdet han hadde tatt amfetaminet på en fest, og at han angret veldig på det han hadde gjort. Dessuten var han i en svært tung periode da han dopet seg. Han hadde slitt med kneskader og hadde dessuten alvorlige problemer med kjæresten og var derfor mer mottagelig for å prøve et slikt «partydop». Disse faktorene, samt hans påstand om at han ikke hadde gjort det for å bedre sykkelprestasjonene sine, medvirket til at straffen ble såpass kort. 
Laget hans, Telekom, var selvsagt ikke fornøyde med amfetaminbruken hans, og straffet ham også. Ullrich var misfornøyd med måten lagledelsen hadde håndtert saken, og forlot derfor Telekom før 2003-sesongen.

## Referanser


## Eksterne lenker
* 
* 
*
Joe DiMaggio

**Joseph Paul DiMaggio** (eg. *Giuseppe Paolo DiMaggio*, født 25. november 1914 i Martinez, California, død 8. mars 1999 i Florida av lungekreft) var en amerikansk baseballspiller. Han spilte hele sin karriere for New York Yankees. 

Di Maggio giftet seg med Marilyn Monroe 14. januar 1954. 274 dager senere tok hun ut separasjon.

I sangen ''Mrs. Robinson'' av og med Simon and Garfunkel henvises det til ham i et av versene (*Where did you go, Joe DiMaggio? Our nation turns its lonely eyes to you*).

## Referanser


## Eksterne lenker
* 
* 
* 
* 
* 
*  National Baseball Hall of Fame
Ernst II av Sachsen-Coburg-Gotha

**Ernst II** (født 21. juni 1818 i Coburg, død 2. august 1893 i Reinhardsbrunn ved Gotha) var hertug av Sachsen-Coburg-Gotha. Han overtok regenskapet over dobbelthertugdømmet etter sin far i 1844. I Tyskland er han særlig kjent for sin deltagelse i sjøslaget mot Danmark under den slesvig-holstenske krig i 1849, der han ledet tyske forbundstropper ved Eckernförde.

## Liv og virke
Hans regjering var til å begynne med preget av en politikk som representerte interessene til det liberale borgerskap. En rekke borgerrettigheter fra Frankfurt-konstitusjonen, som forenings- og forsamlingsfrihet, ble innført i de to hertugdømmenes felles grunnlov i 1852. Også den allmenne stemmenretten uten klasseinndeling for mannlige statsborgere over 25 år, som hadde blitt innført ved den mislykkede marsrevolusjonen i 1849, ble bekreftet i grunnloven. 

Ernst II var en av de viktigste personene innen den tyske liberale nasjonalbevegelsen, og søkte fornyelse og enighet i forholdet til det tyske folket. Under hans beskyttelse ble i 1860 i Coburg den første tyske turn- og ungdomsfesten arrangert, i 1861 i Gotha den første *Schützenfest*, og i 1862 i Coburg ble Deutscher Sängerbund grunnlagt. Alt dette var tiltak og organisasjoner var viktige i den tyske nasjonalbevegelsen.

På grunn av sitt nære forhold til andre herskerhus i Europa, bl.a. den britiske kongefamilien, profilerte han seg i opposisjon til Otto von Bismarcks politikk, men deltok likevel i den tysk-østerrikske krig i 1866 som Preussens forbundsfelle.

Innen kunst og kultur var han aktiv som både regissør og skuespiller, og komponerte bl.a. operaer som *Santa Chiara*. Han var også venn og velgjører av den kjente forfatteren Gustav Freytag og valskomponisten Johann Strauss. 

Hans ekteskap med prinsesse Alexandrine av Baden (f. 6. desember 1820, d. 20. desember 1904) forble barnløst, derfor ble han etterfulgt som hertug av Sachsen-Coburg og Gotha av sin nevø, Alfred, andre sønn av hans bror Albert av Sachsen-Coburg-Gotha og dronning Victoria av Storbritannia.

Han grunnla bl.a. Gymnasium Ernestinum Coburg.

## Referanser


## Eksterne lenker
* Herzogin Alexandrine und die Alexandrinenschule
Victoria and Albert Museum

**Victoria and Albert Museum** (**V&amp;A**) er et museum i Kensington i Vest-London. Det ble etablert i 1852 som *The Museum of Manufactures*, og i 1854 omdøpt til *South Kensington Museum*. I 1899 fikk det dagens navn, til ære for dronning Victoria av Storbritannia og hennes gemal prins Albert av Sachsen-Coburg-Gotha. 

Dette museet ble ansett som den vestlige verdens første kunstindustrimuseum, og ble stiftet for å fremme god formgivning eller design i fremstillingen av ulike gjenstander til bruk særlig i hjemmene. De norske kunstindustrimuseene i Oslo, Bergen og Trondheim ble opprettet etter mønster av Victoria and Albert Museum.

Museet ble opprettet ved hjelp av midler fra Verdensutstillingen i London (1851). Museets første direktør var Henry Cole. I de første årene ble det lagt stor vekt på at dette museet skulle være noe annet enn et kunstmuseum som National Gallery, og det skulle heller ikke først og fremst være en akademisk institusjon slik som British Museum. Allerede i 1858 begynte museet å ha kveldsåpent enkelte dager, slik at folk fra arbeiderklassen skulle kunne besøke utstillingene etter endt arbeidsdag, og studere gjenstandene i samlingene for å lære seg prinsippene for god formgivning.

I dag rommer Victoria and Albert Museum gjenstander fra såvel Amerika, Nord-Afrika, Asia som Europa, og samlingene omfatter såvel husgeråd som hele interiører, smykker og klær, skulpturer og tegninger, trykk og fotografier, for å nevne noe.

## Referanser


## Eksterne lenker
*
Storbritannias forsvar

**Storbritannias forsvar** eller **- væpnede styrker** består av tre forsvarsgrener med den offisielle betegnelsen ***Armed Forces of the Crown***. Øverstkommanderende er dronningen, mens Forsvarsministeriet har det politiske ansvaret.

Forsvaret har ansvar for å beskytte Storbritannia og dets oversjøiske territorier, fremme landets utvidede sikkerhetsinteresser og støtte internasjonale fredsbevarende operasjoner. Britiske styrker er aktive og faste deltagere i NATO og andre koalisjoner.

Forsvaret består av hæren, British Army, med 112&nbsp;700 personell i aktiv tjeneste; flyvåpenet, Royal Air Force, med 53&nbsp;400 i aktiv tjeneste; og marinen, Royal Navy, med 53&nbsp;400 personell, inkludert marineinfanteriet Royal Marines. Storbritannia har ikke hatt verneplikt siden avskaffelsen av National Service i 1960. Med samtykke fra foresatte er det tillatt å søke seg til militær tjeneste før fylte 16 år.

Ved siden av Frankrike og Russland har Storbritannia en av de mest slagkraftige og omfattende militærstyrkene i Europa. Til tross for landets utstrakte militære evner, forutsetter senere forsvarspolitikk at enhver stor operasjon utføres som del av en koalisjon. Operasjonene i Bosnia, Kosovo, Afghanistan og Irak kan alle ses som presedensskapende i denne sammenheng. Den siste reelle krigen hvor Storbritannia kjempet alene var Falklandskrigen i 1982.

## Historie
Regjeringen til Harold Wilson «motsto presset fra USA om å sende styrker til Vietnam [under Vietnamkrigen]. I stedet ble britiske styrker hentet hjem fra Sørøst-Asia og Golfen, mens stadig flere kolonier i Afrika ble uavhengig. Prosessen med å legge ned basene ble imidlertid reversert under regjeringen til» Edward Heath.

## Referanser


## Eksterne lenker
*
Marcantonio Marcolini

**Marcantonio Marcolini** (1721–1782) var en av Den katolske kirkes kardinaler. Han var tilknyttet den romerske kurie. Han var blant annet nuntius i Firenze.

Han ble kreert til kardinal 23. juni 1777 av pave Pius VI, med *[[Sant'Onofrio al Gianicolo]]* som tittelkirke.

## Referanser


## Eksterne lenker
* Biografi på The Cardinals of the Holy Roman Church
Guglielmo Pallotta

**Guglielmo Pallotta** (født 13. november 1727 i Macerata i Italia, død 21. september 1795 i Roma) var en av den katolske kirkes kardinaler. Han var tilknyttet den romerske kurie.

Han ble kreert til kardinal 23. juni 1777 av pave Pius VI.

Andre kardinaler i samme slekt var Giovanni Evangelista Pallotta (kreert 1587), Giovanni Battista Maria Pallotta (kreert 1629), og Antonio Pallotta (kreert 1823).

## Eksterne lenker
* Biografi på The Cardinals of the Holy Roman Church
Andrea Gioannetti

**Andrea Gioannetti** (født 6. januar 1722 i Bologna i Kirkestaten, død 8. april 1800 samme sted) var en av den katolske kirkes kardinaler. Han var erkebiskop av Bologna.

## Liv og virke
### Kamaldulenser
Hans dåpsnavn var egentlig **Melchiorre Benedetto Lucidoro Gioannetti**, Andrea var navnet han fikk da han trådte inn i kamaldulenserordenen. Det skjedde i klosteret i Classe nær Ravenna i 1739.

Han ble personlig teolog for erkebiskopen av Ravenna, Ferdinando Romoaldo Guiccioli, i juni 1753. Deretter ble han abbed først ved klosteret i Classe (1763) og senere ved klosteret S. Gregorio al Monte Celio i Roma (1773).

### Erkebiskop av Bologna
Han ble titulærbiskop av Emeria og utnevnt til administrator av Bologna den 20. januar 1776. Bispevielsen ble foretatt den 4. februar 1776 i Roma av kardinal Giovanni Francesco Albano. Den 15. desember 1777 ble han offisielt utnevnt til erkebiskop av Bologna.

### Kardinal
Han ble kreert *«[[in pectore]]»* til kardinal den 23. juni 1777 av pave Pius VI, og dette ble publisert 15. desember 1777, samme dag som han ble erkebiskop av Bologna.

Den katolske kirke i Bologna ble hardt rammet av de politiske forandringene som fant sted etter general Napoléon Bonapartes franske okkupasjon av byen, som tok til med franske troppers innmarsj 19. juni 1796. De brakte med seg et nytt republikansk politisk system med bakgrunn i tankegodset fra den franske revolusjon, som var fiendtlig innstilt til religion. Byen ble først del av den franske klientstaten Den cispadanske republikk, som året etter, i 1797, gikk opp i Den cisalpinske republikk. Alle religiøse ordener og brorskap ble forbudt og oppløst, kirkens velferdsinstitusjoner og veldedige verk ble sekularisert, og religionsfriheten ble innskrenket.

### Kardinalens siste år
Kardinal Andrea Gioannetti deltok ved det langvarige og vanskelige konklavet 1799-1800 på øya San Giorgio Maggiore i Venezia som til slutt valgte kardinal Giorgio Barnaba Luigi Chiaramonti til ny pave. Men Gioannetti døde få uker etter at valget var gjennomført.

Det skulle ta to år før erkebispedømmet Bologna igjen skulle få erkebiskop, og det var ikke før med Napoleons fall i 1814 at normale kirkelige tilstander kunne gjenopprettes.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1802) 1760
* Kardinal *Andrea Gioannetti* (1722-1800) 1776

## Referanser


## Eksterne lenker
* Biografi på The Cardinals of the Holy Roman Church
Vincenzo Maria Altieri

**Vincenzo Maria Altieri** (født 27. november 1724 i Roma i Kirkestaten, død 10. februar 1800 i Roma) var en av den katolske kirkes kardinaler. Han var tilknyttet den romerske kurie.

Han ble kreert til kardinal 23. juni 1777 av pave Pius VI, publisert 11. desember 1780, med *[[Santa Maria in Via Lata]]* som titulus.

Han trakk seg som kardinal den 12. mars 1798, og dette ble akseptert av paven den 7. september samme år. Men under sedisvakansen etter pave Pius VIs død sendte han den 8. februar 1800 en tilbakekallelse. Ettersom han døde allerede to dager etter, fikk den ingen betydning.

Han var nevø til kardinalene Lorenzo Altieri (kreert 1690) og Giovanni Battista Altieri (1724).

## Referanser


## Eksterne lenker
* The Cardinals of the Holy Roman Church
Bristol City FC

**Bristol City Football Club** er en engelsk fotballklubb som spiller i The Championship. Klubben ble stiftet i 1897, og ble valgt inn i The Football League i 1901. «The Robins», som er kallenavnet til Bristol City, spiller hjemmekampene sine på Ashton Gate i Bristol. Byen Bristol ligger i den engelske regionen Sørvest-England, omtrent 14 mil sør for Birmingham og sju mil øst for Cardiff i Wales.  Foruten City huser byen også klubbens erkerivaler Bristol Rovers.

## Meritter
* Beste ligaresultat: Nr. 2 i 1. divisjon 1906/1907.
* Vinner av 2. divisjon: 1905/06.
* Vinner av Football League One (nivå 3) 2014/15.
* Vinner av 3. divisjon (sør): 1922/23, 1926/27 og 1954/55.
* Finalist i FA-Cupen: 1909.
* Semifinalist i ligacupen: 1971 og 1989.
* Vinner av den walisiske cupen: 1934.

## Rekorder
* **Største seier i ligaen:** 9-0 mot Aldershot 28. desember 1946
* **Største seier i FA-cupen:** 11-0 mot Chichester City 5. november 1960
* **Største tap i ligaen:** 0-9 mot Coventry 28. april 1934
* **Høyeste tilskuertall:** 43.335 mot Preston North End 16. februar 1935
* **Høyeste tilskuertall (på alle stadion):** 86.703 mot Hull City play-off finale i Championship 24. mai 2008
* **Flest ligakamper:** 597, John Atyeo (1951-66)
* **Flest ligamål:** 314, John Atyeo (1951-66)
* **Flest mål i alle offisielle kamper:** 351, John Atyeo (1951-66)
* **Flest landskamper:** 26 for England, Billy Wedlock
* **Flest ligamål i én sesong:** 36, Don Clark (1946-47)
* **Dyreste spillerkjøp:** £2,25 millioner for Nicky Manyard fra Crewe Alexandra (juni 2008)
* **Dyreste spillersalg:** £3,5 millioner for Ade Akinbiyi til Wolves (juli 1999)
* **Flest seire på rad i ligaen:** 14 (9. september 1905 - 2. desember 1905)
* **Flest tap på rad i ligaen:** 7 (6. oktober 2012 - 11. november 2012)
* **Flest kamper på rad uten tap:** 24 (9. september 1905 - 10. februar 1906)
* **Flest kamper på rad uten seier:** 21 (16. mars 2013 - 22. oktober 2013

## Spillerstall
Oppdatert 20. september 2024

### Utlånte spillere

## Kjente spillere
* Billy Wedlock - 391 kamper mellom 1905 og 1921 og 26 kamper for England
* John Atyeo - 645 kamper og 351 mål mellom 1951 og 1966
* Norman Hunter - 122 kamper mellom 1976 og 1979
* Andy Cole - 41 kamper og 20 mål i 1992-93 sesongen
* Vegard Hansen - 37 kamper 1994-96

## Norske spillere

## Managere

## Referanser


## Eksterne lenker
*
San Giorgio Maggiore

**San Giorgio Maggiore** er en av øyene som utgjør Venezia. Den ligger øst for Giudecca og sør for hovedgruppen av øyer. 

Øya var antagelig bebodd allerede i romertiden og hadde definitivt en kirke i 829.  Benediktinernes San Giorgio-kloster ble opprettet i 982, og klosterets munker drenerte øyas sumpland. De hadde en utrakt grad av selvstyre og hadde tette forbindelser med Firenze og Padova. Klosteret ble et yndet sted å ta inn for fremtredende besøkende til Venezia. 

San Giorgio er nå best kjent for kirken San Giorgio Maggiore, tegnet av Andrea Palladio og påbegynt i 1566.

Tidlig på 1800-tallet ble øya en frihavn med ny havn bygd i 1812.

## Eksterne lenker
*
Norsk revyfestival

**Norsk Revyfestival** er en festival for revy som blir arrangert annethvert år på Høylandet i Nord-Trøndelag. Festivalen ble startet i 1987 av Andreas Mørkved-Romstad og Lornts Mørkved, som fikk ideen i et juleselskap. Festivalen er også kjent som NM i revy. 100 revynummer fra hele Norge konkurrerer i fem semifinaler, hvorav 20 nummer går til finalen. Finaleforestillingen vises også i Olavshallen i Trondheim påfølgende høst.

Følgende NM-titler deles ut: 
* Årets revynummer
* Beste sketsj
* Beste monolog
* Beste musikalske innslag 
* Beste framføring
* Beste tekst

Rundt 10 000 publikummere besøker festivalen, hvor det blant annet også arrangeres det norske andeløp og landsmøtet til toillingforbundet.

Festivalen mottok Nord-Trøndelag fylkes kulturpris i 1999.

## Se også
*Norsk Revyfaglig Senter

## Eksterne lenker
* Norsk revyfestival
Boeing 747-8

**Boeing 747-8** er den nyeste versjonen av Boeing 747 jumbojet. Modellen ble presentert 14. november 2005 som en konkurrent til Airbus A380. Før den offisielle presentasjonen i 2005 var dette flyet kjent som **Boeing 747 Advanced**.

## Bakgrunn
**747-8** vil gjøre bruk av samme motorer og cockpittype som 787. Boeing ga flyet navnet 747-8 på grunn av bruken av samme teknologi som 787. Før 747-8 ble offisielt lansert hadde Boeing planer om å utvikle andre varianter av eksisterende 747-typer. Disse var planlagt navngitt **747X** (Experimental) og **747-XQLR** (Experimental Quiet Long Range). Disse navnene ble til slutt erstattet av "747 Advanced" programmet, som utviklet seg til det nåværende 747-8.

Boeing hevder at den nye 747-8 vil ha et lavere støynivå, være mer økonomisk og mer miljøvennlig enn tidligere varianter av Boeing 747. Siden det er en videreutvikling av den eksisterende 747-400 drar også flyet fordel av økonomiske fortrinn som følge av liknende utdanning og bruk av felles deler mellom de to variantene. 
I motsetning til hovedkonkurrenten Airbus-380 som trenger et modifisert gangbro-opplegg og større parkeringsplass ved flyplassene, vil 747-8 kunne bruke allerede eksisterende infrastruktur. 
747-8 vil også kunne trafikkere mindre flyplasser enn Airbus A-380 kan.

Passasjervarianten (**747-8 Intercontinental**) vil ha kapasitet til å ta 450 passasjerer fordelt over 3 klasser i overkant av 8&nbsp;000 nautiske mil (14&nbsp;816 km) med en hastighet på Mach 0,86. Air China, Korean Airlines og Lufthansa er kommersielle kjøpere av denne versjonen. USAs myndigheter har også bestilt to eksemplarer, for bruk som presidentfly.
.

## Konstruksjonsendringer
Passasjervarianten vil bli 74,3 m lang (3,6 m lenger enn 747-400), noe som gir plass til 34 flere passasjerer og 2 ekstra fraktpaller. Ny motorteknologi og bedre aerodynamikk vil også forlenge rekkevidden til 8&nbsp;000 nautiske mil (14&nbsp;816&nbsp;km), noe som gir flyet mulighet til non-stop flyruter på strekninger som Hongkong&ndash;New York eller Sydney&ndash;Dallas.

## Bilder

Boeing 747-830, Lufthansa AN2100134.jpg
Interior Boeing 747-8I staircase.jpg
Boeing 747-830, Lufthansa AN2120009.jpg


## Referanser


## Eksterne lenker
* Boeing.com: Boeing 747
* Boeing Commercial Airplanes
Huddersfield

**Huddersfield** er en stor markedsby og den største bosetningen i det urbane distriktet (*metropolitan borough*) Kirklees i grevskapet West Yorkshire, England. Byen er administrasjonssenter for Kirklees, som de facto er en enhetlig myndighet. Den er den 11. største "town" i Storbritannia med en befolkning på 162 949 innbyggere, i henhold til folketellingen i 2011. Den er lokalisert halvveis mellom Leeds og Manchester, ligger 310&nbsp;km nord for London, og 16,6&nbsp;km sør for Bradford, den nærmeste byen.

Huddersfield har tradisjonelt vært kjent som en markedsby, men etter at den lokale tekniske høyskolen ble oppgradert til Universitetet i Huddersfield, har den begynte å bli omtalt som en universitetsby i stedet.

Huddersfield ligger nær samløpet av elvene Colne og Holme. Den er lokalisert innenfor grensene til det historiske regionen West Riding of Yorkshire, og er det største urbane området i distriktet Kirklees. Byen er kjent for sin deltagelse i den industrielle revolusjon, og for å være fødestedet for rugby league (en variant av rugby); tidligere statsminister Harold Wilson fra Labour og den internasjonale kjente skuespilleren James Mason.

Fotballklubben Huddersfield Town AFC spiller i EFL Championship.

## Referanser


## Litteratur
* Haigh, E.A. Hilary, red. (1992): *Huddersfield: A Most Handsome Town – Aspects of the History and Culture of a West Yorkshire Town*. Kirklees MC, Huddersfield

## Eksterne lenker
* 

* Huddersfield Town Hall
* About Huddersfield
* Huddersfield History
* Live Webcams in Huddersfield
Giovanni Archinto

** Giovanni Archinto ** (født 10. august 1736 i Milano i Italia, død 9. februar 1799 i Milano) var en av den katolske kirkes kardinaler.

Han var tilknyttet den romerske kurie.

Giovanni Archinto ble bispeviet av pave Klemens XIII den 6. desember 1766; medkonsekrerende var kurieerkebiskopene Scipione Borghese og Ignazio Reali. 

Han var apostolisk nuntius til storhertugdømmet Toscana fra 20. desember 1766 til juni 1569.

Han ble kreert til kardinal in pectore 15. april 1776 av pave Pius VI, publisert 20. mai 1776, med *[[Santi XII Apostoli]]* som tittelkirke.

Han var nevø til kardinalene Alberico Archinto (1756) og (på morssiden) Vitaliano Borromeo (1766), og dessuten i slekt med kardinal Giuseppe Archinto (1699).

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal *Giovanni Archinto*
## Referanser


## Eksterne lenker
* The Cardinals of the Holy Roman Church
Guido Calcagnini

**Guido Calcagnini** (født 25. september 1725 i Ferrara i Kirkestaten, død 27. august 1807 i Osimo) var en av den katolske kirkes kardinaler. Han var tilknyttet den romerske kurie, og var blant annet nuntius i kongedømmet Napoli, og senere erkebiskop av Osimo.

Han ble kreert til kardinal 20. mai 1776 av pave Pius VI.

Han deltok ved konklavet 1799-1800 som valgte pave Pius VII.

En annen kardinal i samme slekt var Carlo Leopoldo Calcagnini (kreert 1743).

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1943
* Kardinal *Guido Calcagnini* (1725-1807) *1764

## Referanser


## Eksterne lenker
*  Biografi på The Cardinals of the Holy Roman Church
Kirklees

**Kirklees** er et urbant distrikt (*metropolitan borough*) i West Yorkshire, England. Det styres som en enhetlig myndighet, og administrasjonssenteret er Huddersfield. 

Det er et av de høyest befolkede distriktene i England uten status som (*[[Bystatus#Engelsktalende land|city]]*). Årsaken til dette er at det inkluderer mange byer og landsbyer, og situasjonen vil bli komplisert dersom man gir hele distriktet status som by. Distriktet dekker et areal på 408,60 km² og hadde 422&nbsp;458 innbyggere i 2011.

De fleste byene er sentrert omkring gamle møller eller markeder. Det finnes også noen små jordbrukslandsbyer. En av de siste gjenværende kullgruvene i grevskapet ligger ved Scissett. Den var så liten av den unngikk nasjonalisering, og har derfor alltid vært i privat eie.

Noen deler av distriktet sliter med høy arbeidsløshet og sosial nød, og byene Dewsbury og Batley har blitt utvalgt til et spesielt EU-program som skal bidra til å hjelpe med problemene. 

## Steder i distriktet
*Batley
*Cleckheaton
*Denby Dale
*Dewsbury
*Emley
*Holmfirth
*Huddersfield
*Meltham
*Scissett

## Referanser


## Eksterne lenker
* 
* Multimap location
Batley

**Batley** er en by i det urbane distriktet (*metropolitan borough*) Kirklees i grevskapet West Yorkshire i England. Den ligger like ved motorveien M62, og er lokalisert 27&nbsp;km sørøst for Bradford, 11&nbsp;km sørvest for Leeds og 2&nbsp;km nord for Dewsbury. Andre byer i nærheten er Morley i nordost, Ossett i sørøst, og Brighouse i vest-sørvest. Folketellingen for 2011 viser at det urbane området (*built-up area*) Batley (inkludert Birstall) har en befolkning på 80 485 innbyggere. Byen har sammen med Dewsbury slitt med økonomiske problemer i lengre tid, og begge har blitt med i et EU-program for å avhjelpe dette.

## Historie
Navnet Batley er avledet fra dansk, betydningen av siste ledd er enten dal eller gårdsbruk, men første ledd *bat* har neppe betydningen flaggermus, men er heller henvisning til den lokalt framtredende slekten Batte. Byen er nedtegnet i *[[Domesday Book]]* (1086) som «Bateleia».

Byen var i viktoriansk tid et sentrum for det som ble kalt *the shoddy trade*, «den tilsmussede næringen». Filler og gamle klær ble resirkulert til tepper, pledd og uniformer. Shoddy er en betegnelse for resirkulert ull. Eierne av bedriftene som drev med dette ble kalt *shoddy barons* og det var også en *shoddy king*. Det store huset som nå er Bagshaw Museum i Wilton Park ble bygget av en av disse «baronene».

Fra slutten av 1950-tallet var det stort behov for billig arbeidskraft for byens tekstilindustri som trakk til seg innvandring fra Pakistan og India. Den sørasiatiske befolkningen i Batley utgjør nå rundt 33 prosent i vestlige Batley og 54 prosent i østlige Batley. Byen har således også en stor muslimsk befolkning.

Batley Grammar School har hatt flere kjente elever: Titus Salt, som grunnla mønsterlandsbyen Saltaire samt Joseph Priestley (kjemiker som er kreditert oppdagelsen av oksygen), Josiah Wedgwood (bestefar av Charles Darwin og grunnlegger av firmaet Wedgwood, produsent av porselen og steingods) og kaptein James Cook (sjøkaptein, oppdager og navigatør).

## Referanser


## Eksterne lenker
* 
* Portal for general informasjon om Batley
* Batley & Dewsbury Towns' Management Association
* The Ancient Parish of Batley hos *GENUKI*
Dewsbury

**Dewsbury** er en by i det urbane distriktet (*metropolitan borough*) Kirklees innenfor grevskapet West Yorkshire i England. Den ligger vest for Wakefield, og sør for Batley, ved elven Calder og Calder og Hebble-kanalen. Dewsbury var et sentrum for det som ble kalt «the shoddy trade», den sjuskete næringen. Filler og ødelagt klær ble resirkulert til pledd, tepper og uniformer. Patrick Brontë, faren til Anne, Charlotte og Emily Brontë, var prest i byens sognekirke.

Ved folketellingen i 2011 hadde byen en befolkning på 62 945 innbyggere.

Byen har nå en stor asiatisk befolkningsgruppe, som utgjør omkring 30&nbsp;% av totalbefolkningen og en stor andel av disse er muslimer, noe som har bidratt til islamisering og omdømme som vekstområde for terrorisme. Det har til tider vært anspent mellom forskjellige etniske grupper, og tilsvarende har British National Party i enkelte kretser fått opptil 35&nbsp;% av stemmene, men har ikke vunnet noe i sete. Den ultrakonservative islamske misjonsorganisasjonen Tablighi Jamaat har sitt britiske hovedkvarter i Dewsbury.

Dewsbury er et av de fattigste steder i grevskapet, og har sammen med Batley kommet inn i et EU-program for å avhjelpe dette.

## Referanser


## Eksterne lenker
* 
* Area profile and statistics
Pro tempore

**Pro tempore**, som oftest brukt ved forkortelsen **p.t.** eller **pro tem**, er et latinsk uttrykk som best kan oversettes til norsk som «midlertidig», «for tiden». "Per tid" er en tolkning brukt de siste årene, og som ifølge Språkrådet er feil.
Cleckheaton

**Cleackheaton** er en by i West Yorkshire i England. Historisk sett var den en del av fylket West Riding of Yorkshire. Den ligger sør for Bradford, øst for Brighouse, vest for Batley og sørvest for Leeds. Den er lokalisert i midten av Spendalen ved elven Spen og var en betydelig by i den tidligere borough Spenborough. Cleckheaton har histories om en mølleby, i likhet med flere andre byer i distriktet Kirklees, men denne industrien har forlengst forsvunnet. I henhoiold til folketellingen i 2011 har byen en befolkning på 11 648 innbyggere.

Roger Hargreaves, forfatter av et hundretalls barnebøker som *Mr Men* og *Little Misses*, ble født i Cleckheaton i 1935.

## Referanser


## Eksterne lenker
* 
* Kart fra Google
*  Direct line to past, historie
*  Gomersal and Cleckheaton FC, fotball
Torolv Kveldulvsson

**Torolv Kveldulvsson** var sønn av Kveldulv Bjålvesson og Salbjørg Kåresdatter, og bror til Skallagrim Kveldulvsson som fikk sønnen Egil Skallagrimson. 

Egils saga behandler litterært sett to brødrekontraster; Torolv Kveldulvsson er like staut, omgjengelig og vakker som broren Skallagrim er kraftig, mørk til sinns og ikke spesielt vakker. Det samme forholdet går igjen hos Egil og hans bror, og deretter hos hans barn. Denne kontrasten er viktig som en påminnelse om at sagaene kan være like mye skjønnlitteratur som historiske skrifter.

## Biografi

Torolv Kveldulvsson var hirdmann hos Harald Hårfagre og utmerket seg i slaget i Hafrsfjord. Som kongens ombudsmann fikk han ifølge sagatradisjonen retten til finnskatten, men vakte senere kong Haralds mistenksomhet og ble drept av kongens menn ca. år 900. På grunn av tvisten med kongen utvandrer ætten til Island.

Torolv Kveldulvssons ætt kom fra Fjordane, men da Bård Brynjulvsson døde av sårene han fikk etter slaget i Hafrsfjord lot han vennen Torolv overta godset på Torgar (*nå [[Torget (Brønnøy)|Torget]], rett syd for [[Brønnøysund]]*) i Hålogaland, sin kone Sigrid og oppfostringen av sønnen. Torolv blir da en del av den legendariske Torgarætten. Torgar lå strategisk i skipsleia, rett ved siden av Torghatten, og her oppsto det tidlig en handelsplass og et høvdingesete.

## Finneskatt
Den eldste i Torgarætten som nevnes i sagaene er Bjørgulv og sønnen Brynjulv, som lenge hadde finneskatten, dvs retten til handel og kreve skatt av samene. Finneskatten gikk da i arv, med kong Haralds godkjennelse, til Torolv Kveldulvsson. Senere overtok og bosatte Torolv Kveldulvsson seg på Sandnesgården (*nåværende [[Sandnessjøen]]*) og ble da en betydelig maktfaktor på Hålogaland.

I Egils saga nevner at han dro flere ganger nord og østover med mange menn. På en av ferdene, muligens i slutten av 880-årene, forteller sagaen om ulike folkeslag i nord:

::«Torolv fór denne vinteren òg til Finnmarka, og hadde med seg nære hundre mann. Han fór fram som vinteren før, hadde kjøpstemne med finnene (*samene*) og fór vidt omkring i Finnmarka. Han drog langt austpå, og da ferda hans spurdest der, kom det kvener til han og sa at de var sende til han av kong Faravid av Kvenland. De fortalte at karelerne herja i landet hans, og derfor ville han be Torolv komme dit og hjelpe han.»

## Næringsvirksomhet
Torolv Kveldulvsson drev næringsvirksomhet i stor stil. Han er den første kjente eksportør av tørrfisk nordfra. Egils saga forteller at han i tiden rundt 875 «sendte folk nord til kaupangen Vágar i Hålogaland (nå Vågan) på skreifiske og fór også med fisk til England. Torolv lot «bære om bord skrei og huder og røyskattskinn» og lot skipet seile vestover til England «for å kjøpe klede og andre ting som han trengte».

Sagaen forteller også at Torolv Kveldulvsson hadde eggvær, som ga dun (fuglefjær) og egg, som var en viktig handelsvare som strekker seg langt tilbake i tid. Arkeologene har funnet spor etter ærfugl i steinalderens kjøkkenmøddinger og på helleristninger i Nord-Norge.

Etter Torolv Kveldulvssons død blir konen Sigrid gift med høvdingen Øyvind Lambe, og fra dem stammer Tjøtta-ætten.
Vegetativ tilstand

**Vegetativ tilstand** er en tilstand hos en pasient med alvorlig hjerneskade, hvor koma har utviklet seg til en tilstand av våkenhet uten sporbar selvbevissthet. Det er uenighet innen både medisinen og jussen om hvorvidt denne tilstanden er reversibel.

En definisjon på *vegetativ tilstand* er «En klinisk tilstand hvor det ikke observeres konsistente observerbare uttrykk for selvbevissthet, spesifikk gjenkjenning av eksterne stimuli eller konsistent evidens for oppmerksomhet, intensjon eller lært respons.» (J.T. Giacino og K.A. Kalmar. «The Vegetative and Minimally Conscious States: A comparison of clinical features and functional outcome during the first year post-injury.» *Journal of Head Trauma Rehabilitation*. 1997:12(4): 36&ndash;51.)

## Se også
*Diffus axonal skade
Blindgate

En **blindgate** eller **blindvei** er en vei eller gate  som ender blindt og bare kan forlates gjennom innkjørselen. I overført betydning kan det henvise til eksempelvis forhandlinger som har stoppet opp og ikke kommer videre.

En blindvei blir ofte bygget for å unngå gjennomgangstrafikk. Den kan også oppstå når en tidligere vei blir avskåret av et nytt byggverk, ofte også av geografisk nødvendighet, som når en vei ender ute på et nes.

I en labyrint er en blindvei ofte et vesentlig stilelement.

Ordet er ofte brukt metaforisk om teknologi, for eksempel om lydformater som minidisk og DAT-bånd der en ikke ser mulighet for videre utvikling/fremskritt.

*Cul-de-sac* (bokstavelig «bak i baggen» på fransk) er et uttrykk av fransk opprinnelse som benyttes i engelsktalende land for stengte veier, veier uten gjennomkjørsel, i betydningen blindveier.  Mens de historisk sett var bygd av andre årsaker, er den moderne grunnen for at de er beholdt for å roe ned og dempe trafikk, særlig gjennomgangstrafikk.

## Referanser
Midtre Folgefonna

**Midtre Folgefonna** er den minste av de tre breene som utgjør Folgefonna.  

## Referanser


## Se også
*Liste over norske isbreer
Jan Petter Hammerø

**Jan Petter Hammerø** (født 1946) er en norsk politiker (H) og ingeniør.

Han var ordfører i Molde i to valgperioder fra 2003 til 2011. Han ble valgt ved direkte ordførervalg for begge valgperiodene, i 2003 med 44,3 prosent av stemmene og i 2007 med 51 prosent av stemmene. Hammerø satt i Molde kommunestyre i til sammen 30 år, som representant for Høyre.

Jan Petter Hammerø er utdannet bygningsingeniør og etablerte sammen med Harald Storvik det rådgivende ingeniørfirmaet Hammerø og Storvik AS i 1986. Han har vært president i Norges Takseringsforbund.

Fra 2012 til 2016 var han daglig leder i Møreaksen AS, som arbeidet med en fastlandsforbindelse mellom øyene vest for Molde, som en del av en ferjefri E39.

## Referanser
Michael Grundt Spang

**Michael Grundt Spang** (født 14. juni 1931 i Mandal, død 13. november 2003) var en norsk forfatter og journalist. Spang arbeidet for *[[Dagbladet]]* og *[[Verdens Gang]]*. Han var særlig kjent som kriminaljournalist, krimforfatter og samfunnsdebattant. I sine mange bøker og artikler uttrykte han en gjennomgående konservativ og systemtro holdning til norsk rettspleie og kriminalomsorg. Boken *Torgersen-saken* var et tilsvar til Jens Bjørneboes *Tilfellet Torgersen*, hvor Bjørneboe argumenterte for at den drapsdømte Fredrik Fasting Torgersen hadde blitt offer for justismord.

Spangs roman *Operasjon V for vanvidd* ble filmatisert i 1970. Sammen med Kjell Syversen vant han i 1981 Nordvisjonens konkurranse om beste manuskript for TV-krim. Dramaet  ble i 1984 filmatisert av NRK som *SK 917 har nettopp landet*. I 1985 ble romanen *Spionen* dramatisert som hørespillserie av Arild Feldborg og sendt på NRK Radio.

Michael Grundt Spang var yngre bror til jagerflyveren Helner Grundt Spang.

## Bibliografi
* *Den ukjente morder* &ndash; sakprosa (1965)
* *En morder går løs* &ndash; kriminalroman (1966)
* *Operasjon V for vanvidd* &ndash; kriminalroman (1968)
* *Malkersaken* &ndash; kriminalroman (1969) (sammen med Arild Feldborg)
* *Justismordet* &ndash; kriminalroman (1972)
* *Torgersensaken* &ndash; sakprosa (1973)
* *Aksjon Ullersmo* &ndash; kriminalroman (1975)
* *Du står ved stupet* &ndash; kriminalroman (1980)
* *Spionen* &ndash; kriminalroman (1982)
* *Spionen som lengtet hjem* &ndash; kriminalroman (1985)
* *Treholtsaken: Hva skjedde?* &ndash; sakprosa (1986)

## Priser
* Rivertonprisen 1985, for *Spionen som lengtet hjem*

## Referanser


## Eksterne lenker
* Michael Grundt Spang - Store norske leksikon